"נכנסנו לסרט הזה עם ידיעה שזה הסוף, לא משחקים משחקים".
כשמלחמת הכוכבים: עלייתו של סקייווקר יצא לאקרנים בדצמבר השנה, תסתכם סאגה שהתחילה ב-1977 עם תקווה חדשה. הסרט אמור לענות על המון שאלות ולסגור קצוות רבות שנשארו פתוחים לאורך השנים, בטח ובטח אחרי סרטו האחרון של ג'ונסון "אחרוני הג'די" שהשאיר את המעריצים חלוקים ואת הסדרה במקום לא טוב.
בראיון עדכני, הבהיר הבמאי, ג'יי.ג'יי. אברהמס שהוא מודע לכובד האחריות ול-40 שנות הקולנוע שעומדים מאחורי הסרט, ושאין דבר שיותר מפחיד אותו מ-"סופים". עד כאן לא נשמע מבטיח..
"המטרה היא לייצר סיפור שגם בעוד שנים רבות, אם מישהו יראה את כל תשעת הסרטים, הוא יקבל חוויה קוהרנטית והגיונית עד כמה שאפשר"
אברהמס ממשיך ואומר שזה לא שיש רשימה של דברים שצריך לסגור והם הולכים אחד אחד (לדוגמה למה היד של C-3PO אדומה ב''כוח מתעורר") אלא סגירה יותר גדולה של כל הסאגה, כמו הוריה של ריי ומה יעלה בגורל הג'די או אפילו היחסים המורכבים בין ריי לקיילו רן. מקורות אחרים מוסרים שצולמו מעל ל-6 סופים, ויש שאומרים שאפילו עדיין נבחנים סופים נוספים. והסרט לא סגור הרמטית.
עם עיני העולם נשואות לאברהמס ודיסני, כאשר המעריצים מריחים דם והאולפנים רוצים לרצות את המבקרים, הקהל הרחב והמעריצים האדוקים, האם יש סיכוי שזה יצליח? נראה שנצרך לחכות עוד ממש מעט.